ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒՆԻՍԻ 3-Ի N 927-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՆԱԽԱԳԾԻ  
	1. [bookmark: _Hlk224549435] Տարածքային կառավարման և ենթակառուցվածքների նախարարություն

	30․07․2026

	
	   № ԴԽ/15.3/29166-2026

	«Հայաստանի Հանրապետության կառավարության 2021 թվականի հունիսի 3-ի N 927-Լ որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը քննարկվել է ՀՀ տարածքային կառավարման և ենթակառուցվածքների նախարարությունում և ՀՀ մարզպետների աշխատակազմերի հետ։ 
 Քննարկման արդյունքով հայտնում ենք, որ նախագծի վերաբերյալ առաջարկություններ և դիտողություններ չկան։
	Ընդունվել է։

	2. [bookmark: _Hlk225844032]ՀՀ արդարադատության նախարարություն 

	31․07․2026

	
	N /27.1/40702-2026

	Ի պատասխան վարչապետի աշխատակազմի ղեկավարի՝ 2026 թվականի հուլիսի 29-ի N 02/16.20/25661-2026 գրության՝ հայտնում ենք, որ «Հայաստանի Հանրապետության կառավարության 2021 թվականի հունիսի 3-ի N 927-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք։
	Ընդունվել է։

	3. Ֆինանսների նախարարություն
	31.07.2026թ.

	
	N 01/9-2/20886-2026

	Ի պատասխան վարչապետի աշխատակազմի ղեկավարի սույն թվականի հուլիսի 29-ի N 02/16.20/25661-2026 գրության՝ «Հայաստանի Հանրապետության կառավարության 2021 թվականի հունիսի 3-ի N 927-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է վերանայել Հայաստանի Հանրապետությունում ինտենսիվ այգեգործության զարգացման, արդիական տեխնոլոգիաների ներդրման և ոչ ավանդական բարձրարժեք մշակաբույսերի արտադրության խթանման պետական աջակցության 2021-2026 թվականների ծրագրի (այսուհետ՝ Ծրագիր) պայմանները, մասնավորապես` վարկի մայր գումարի արտոնյալ ժամկետը լրացած կամ մինչև 2027թ. հուլիսի 31-ը լրացող այգեհիմնում իրականացրած շահառուների վարկի մարման ժամկետը 1 տարի ժամկետով երկարաձգելու և 1 տարի ժամկետով վարկի մայր գումարի լրացուցիչ արտոնյալ ժամկետ տրամադրելու հնարավորությունը (մինչև 2026թ. իրականացված մոնիթորինգի արդյունքների հիման վրա) նախատեսել նաև ծրագրի շրջանակում հիմնված այգում առանց այգեհիմնման կարկտապաշտպան համակարգ ներդրող շահառուների համար, ինչպես նաև նշված արտոնությունից օգտվելու նպատակով ֆինանսական կառույցին դիմելու համար ժամկետը սահմանել 2026թ. հոկտեմբերի 1-ը (գործող սեպտեմբերի 1-ի փոխարեն), հայտնում ենք հետևյալը.
1. Հիմնավորման համաձայն, Նախագծով առաջարկվող փոփոխությունները ձեռնարկվել են պետական աջակցության ծրագրերից օգտվող տնտեսավարողների մոտ վերջին շրջանում ՀՀ-ից բուսական արտադրանքի արտահանման նկատմամբ կիրառվող սահմանափակումներով պայմանավորված իրացման առկա խնդիրների բացասական հետևանքները մեղմելու նպատակով աջակցություն տրամադրելու համար: 
Նշվածի կապակցությամբ հարկ է նշել, որ հիշյալ սահմանափակումների ազդեցությունը մեղմելու նպատակով ընդունվել է ՀՀ տարածքից թարմ պտղի, շշալցված խաղողի գինու, բրենդիի և հանքային ջրի արտահանման աջակցության միջոցառումը (ՀՀ կառավարության 11.06.2026թ. N 839-Լ որոշում), որով արդեն իսկ նախատեսվել է աջակցության տրամադրում տնտեսավարողներին՝ 2026թ. հունիս-հուլիս ամիսներին ՀՀ տարածքից արտահանվող թարմ պտղի յուրաքանչյուր 1 կգ-ի համար փոխհատուցում տրամադրելու միջոցով։
Այս պարագայում առաջարկվող փոփոխությունների և դրանց ընդունման արդյունքում տնտեսավարողներին միաժամանակ կրկնակի աջակցություն տրամադրելու անհրաժեշտությունը լրացուցիչ բացահայտման և հիմնավորման կարիք ունի:
Ընդ որում, հարկավոր է մանրամասնել, արդյոք վարկի մարման ժամկետը 1 տարով երկարաձգելու և 1 տարի ժամկետով վարկի մայր գումարի լրացուցիչ արտոնյալ ժամկետ սահմանելու հնարավորությունից շահառուների օգտվելն անհրաժեշտ լուծում կտա առաջացած խնդիրներին՝ հաշվի առնելով, որ ստեղծված իրավիճակը կարող է ունենալ շարունակական բնույթ։
	























Չի ընդունվել։
ՀՀ կառավարության 2026 թվականի հունիսի 25-ի N 923-Լ որոշմամբ ծրագրի շրջանակում այգեհիմնում իրականացրած շահառուների համար արդեն իսկ սահմանվել է համապատասխան արտոնություն։ Համանման մոտեցում ապահովելու նպատակով սույն նախագծով առաջարկվում է նույն արտոնությունը տարածել նաև ծրագրի շրջանակում այգի հիմնած և առանց այգեհիմնման, կարկտապաշտպան համակարգ ներդրած շահառուների վրա։ Արդյունքում կմեղմվեն նշված շահառուների համար ծրագրի շրջանակում հիմնված այգիներում արտադրված գյուղատնտեսական արտադրանքի իրացման հետ կապված խնդիրները։

	2. Հիմնավորմամբ ներկայացվել է, որ Նախագծի ընդունման արդյունքում 2026թ. պետական բյուջեում լրացուցիչ ծախսը գնահատվում է շուրջ 2.6 մլն դրամ, սակայն չեն ներկայացվել ինչպես վերջինիս գծով հաշվարկ-հիմնավորումները և ֆինանսավորման աղբյուրները, այնպես էլ Նախագծի ընդունման ազդեցությունը առաջիկա տարիների պետական բյուջեի ծախսերի վրա:
Այս կապակցությամբ, հաշվի առնելով արդեն իսկ շրջանառվող ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից հատկացումներ նախատեսող ՀՀ կառավարության որոշման նախագծերի առկայությունը (այդ թվում՝ նաև Էկոնոմիկայի նախարարության կողմից տարբեր աջակցության ծրագրերի գծով ներկայացված շուրջ 27.5 մլրդ դրամ լրացուցիչ ֆինանսավորման պահանջը) և ՀՀ կառավարության պահուստային ֆոնդում մինչ տարեվերջ անհրաժեշտ չափով հասանելի միջոցների բացակայությունը՝ հայտնում ենք, որ ներկա պահին ներկայացված տեսքով Նախագիծն ընդունվել չի կարող: Ուստի, անհրաժեշտ է հստակեցնել Նախագծի ընդունման դեպքում ինչպես 2026թ. առաջացող շուրջ 2.6 մլն դրամի, այնպես էլ հետագա տարիների լրացուցիչ ծախսի ֆինանսավորման աղբյուրները, այդ թվում՝ դիտարկելով Էկոնոմիկայի նախարարության կողմից իրականացվող ծրագրերի օպտիմալացման, կրճատման, դադարեցման կամ վերաբաշխումներ կատարելու հնարավորությունները, ինչպես նաև ներկայացնել հաշվարկ-հիմնավորումները։
	Մասամբ է ընդունվել։
Նախագծի ընդունման արդյունքում պետական բյուջեի լրացուցիչ ծախսը գնահատվում է՝ 2026 թվականին՝ շուրջ 2,6 մլն դրամ, 2027 թվականին՝ շուրջ 21,7 մլն դրամ, 2028 թվականին՝ շուրջ 32,1 մլն դրամ, իսկ 2029 թվականին՝ շուրջ 11,6 մլն դրամ։
Նախագծի ընդունման պայմաններում ինչպես 2026 թվականին առաջացող շուրջ 2,6 մլն դրամի, այնպես էլ հետագա տարիներին առաջացող լրացուցիչ ծախսերի ֆինանսավորումը կիրականացվի ՀՀ էկոնոմիկայի նախարարությանը պետական բյուջեից հատկացվող միջոցների հաշվին։


	4. ՀՀ կենտրոնական բանկ

	30.07.2026թ.

	1. 
	N 15.4-07/717-26

	Հայտնում ենք, որ  Ձեր կողմից ներկայացված «Հայաստանի Հանրապետության կառավարության 2021  թվականի հունիսի 3-ի N 927-Լ որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման նախագծի  (այսուհետ՝ Նախագիծ) վերաբերյալ Հայաստանի Հանրապետության կենտրոնական բանկը (այսուհետ՝ Կենտրոնական բանկ) առաջարկություններ և դիտողություններ չունի: 
Տեղեկացնում ենք նաև, որ Կենտրոնական բանկի կողմից Նախագիծը ներկայացվել է Հայաստանի բանկերի միությանը և առդիր ներկայացնում ենք նաև Հայաստանի բանկերի միության և Հայաստանի Հանրապետության տարածքում գործող բանկերի դիտարկումները:
	Ընդունվել է։

	5. Հայաստանի բանկերի միություն
	30.07.2026թ.

	
	ՀԲՄ 00-234

	Ի պատասխան ՀՀ վարչապետի աշխատակազմի ղեկավարի 02/16.20/25661-2026 գրության, Ձեր ուշադրությանն ենք ներկայացնում Հայաստանի Հանրապետության կառավարության 2021 թվականի հունիսի 3-ի N 927-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ ՀՀ առևտրային բանկերի դիտարկումներն ու առաջարկները։
	

	ԱԿԲԱ բանկ ԲԲԸ
Նախագծով նախատեսվում է ՀՀ կառավարության 03.06.2021թ. թիվ 927-Լ որոշման (այսուհետ՝ Որոշում) Հավելվածի 23-րդ կետի 13-րդ ենթակետի «է» պարբերությունում «այն շահառուի համար, որի» բառերը փոխարինել «, ինչպես նաև ծրագրի շրջանակում հիմնված այգում առանց այգեհիմնման կարկտապաշտպան համակարգ ներդրող այն շահառուների համար, որոնց» բառերով։ Միևնույն ժամանակ, Նախագծով հստակեցվել է, որ Որոշման Հավելվածի 23-րդ կետի 13-րդ ենթակետի «է» և «ը» պարբերությունների գործողությունը տարածվում է նաև Որոշման Հավելվածի 38-րդ կետով կարգավորվող հարաբերությունների վրա։
Հարկ է նկատել, որ Որոշման հավելվածի 38-րդ կետով կարգավորվում են ՀՀ կառավարության 29.03.2019թ. թիվ 361-Լ (ՀՀ-ում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության ծրագիր), 07.03.2019թ. թիվ 212-Լ (Ոռոգման արդիական համակարգերի ներդրման համաֆինանսավորման ծրագիր) և 04.04.2019թ. թիվ 362-Լ (ՀՀ-ում գյուղատնտեսությունում կարկտապաշտպան ցանցերի ներդրման համար տրամադրվող վարկերի տոկոսավճարների սուբսիդավորում ծրագիր) որոշումներով նախատեսված ծրագրերին առնչվող հարաբերությունները։
 Հաշվի առնելով, որ Որոշման Հավելվածի 23-րդ կետի 13-րդ ենթակետի «է» և «ը» պարբերությունների գործողությունը տարածվում է նաև Որոշման Հավելվածի 38-րդ կետով կարգավորվող հարաբերությունների վրա՝անհրաժեշտ է լրացուցիչ հստակեցնել, թե նշված կետով կարգավորվող մյուս՝ թիվ 361-Լ և 212-Լ ծրագրերով նախատեսված շահառուներն ի՞նչ տրամաբանությամբ չեն ներառվել Որոշման Հավելվածի 23-րդ կետի 13-րդ ենթակետի «է» կետով սահմանված շահառուների շրջանակի մեջ։
Որոշման Հավելվածի 23-րդ կետի 13-րդ ենթակետի «է» կետով սահմանված շահառուների շրջանակում միայն այգեհիմնում իրականացրած և ծրագրի շրջանակում հիմնված այգում առանց այգեհիմնման կարկտապաշտպան համակարգ ներդրող շահառուներին ներառելը հակասության մեջ է գտնվում Որոշման 40-րդ կետով սահմանված կարգավորման հետ։ Ուստի, անհրաժեշտ է Որոշման Հավելվածի 23-րդ կետի 13-րդ ենթակետի «է» կետում ներառել Որոշման Հավելվածի 38-րդ կետում նշված բոլոր ծրագրերի շահառուներին։
	Չի ընդունվել։
Նշված կետերի միջև հակասություն առկա չէ։ Հավելվածի 23-րդ կետի 13-րդ ենթակետի «է» պարբերությունով սահմանված է ՀՀ կառավարության 2021 թվականի հունիսի 3-ի թիվ 927-Լ որոշման այն շահառուների շրջանակը, որոնց նկատմամբ կիրառվում է արտոնությունը՝ ծրագրի շրջանակում այգեհիմնում իրականացրած շահառուները։ Միաժամանակ, Հավելվածի 40-րդ կետով սահմանվում է, որ նույն արտոնությունը տարածվում է նաև ՀՀ կառավարության 2019 թվականի մարտի 29-ի թիվ 361-Լ որոշմամբ հաստատված ծրագրի շրջանակում այգեհիմնում իրականացրած շահառուների վրա։
Սույն նախագծով արտոնության կիրառման շրջանակն ընդլայնվում է՝ այն տարածելով նաև ծրագրի շրջանակում հիմնված այգիներում, առանց այգեհիմնման կարկտապաշտպան համակարգ ներդնած շահառուների, ինչպես նաև Հավելվածի 38-րդ կետում նշված՝ ՀՀ կառավարության 2019 թվականի ապրիլի 4-ի թիվ 362-Լ որոշմամբ հաստատված՝ Հայաստանի Հանրապետությունում գյուղատնտեսությունում կարկտապաշտպան ցանցերի ներդրման համար տրամադրվող վարկերի տոկոսավճարների սուբսիդավորման ծրագրի շրջանակում, ՀՀ կառավարության 2019 թվականի մարտի 29-ի թիվ 361-Լ որոշմամբ հիմնված այգիներում առանց այգեհիմնման կարկտապաշտպան համակարգ ներդրած շահառուների նկատմամբ։
Միաժամանակ, հաշվի առնելով, որ ինչպես ՀՀ կառավարության 2021 թվականի հունիսի 3-ի թիվ 927-Լ, այնպես էլ 2019 թվականի մարտի 29-ի թիվ 361-Լ որոշումներով այգեհիմնման դեպքում ոռոգման արդիական համակարգի ներդրումը պարտադիր պահանջ է, ՀՀ կառավարության 2019 թվականի մարտի 7-ի թիվ 212-Լ որոշմամբ հաստատված՝ ոռոգման արդիական համակարգերի ներդրման համաֆինանսավորման ծրագրի շահառուներին ներառելու անհրաժեշտությունը բացակայում է։
Հարցը աշխատանքային կարգով պարզաբանվել է ֆինանսական կառույցի հետ։


	Արմսվիսբանկ
ՀՀ Կառավարության 25 հունիսի 2026 թվականի N 923-Լ որոշմամբ սահմանված վերանայման համար անհատ ձեռնարկատեր հանդիսացող շահառուների համար նախապայման հանդիսացող 2026 թվականին իրացված գյուղատնտեսական արտադրանքի վերաբերյալ Հայաստանի Հանրապետության պետական եկամուտների կոմիտեի կողմից տեղականքի ներկայացման պահանջ չսահամնաել և պահանջել հայտարարագիր, ինչպես սահմանված է ֆիզիկական անձ շահառուների համար,
	Չի ընդունվել։
ՀՀ քաղաքացիական օրենսգրքի 26-րդ հոդվածի 2-րդ մասի համաձայն՝ քաղաքացին, որպես անհատ ձեռնարկատեր հաշվառվելու պահից, իրավունք ունի զբաղվելու ձեռնարկատիրական գործունեությամբ, և վերջինիս համար նախատեսված է իրացված գյուղատնտեսական արտադրանքի վերաբերյալ ՀՀ պետական եկամուտների կոմիտեի կողմից տեղեկանքի ներկայացման պահանջ։
Միաժամանակ, անհատ ձեռնարկատեր հանդիսացող շահառուների համար Պետական եկամուտների կոմիտեի կողմից տրվող համապատասխան տեղեկանքի ներկայացման պահանջն արդեն իսկ ամրագրված է ծրագրով և չի հանդիսանում սույն նախագծով կարգավորվող հարց։

	Առաջարկվում է Հավելվածի 23-րդ կետի 13-րդ ենթակետի «է» պարբերությունում առաջարկվող «, ինչպես նաև ծրագրի շրջանակում հիմնված այգում առանց այգեհիմնման կարկտապաշտպան համակարգ ներդրող այն շահառուների համար, որոնց» բառակապակցությունում «ներդրող» բառը փոխել «ներդրած» բառերով։
	Ընդունվել է։




